SET เช้าไหลหลุด 1,650 จุด ผิดหวัง “จีดีพี” โตต่ำคาด
SET เช้าลบ 10 จุด หลุด 1,650 จุด เซ่นแรงขายบิ๊กแคป หลังผิดหวัง “จีดีพี” ไทย ปี 65 โตเพียง 2.6% ต่ำกว่าคาด
SET เช้าลบ 10 จุด หลุด 1,650 จุด เซ่นแรงขายบิ๊กแคป หลังผิดหวัง “จีดีพี” ไทย ปี 65 โตเพียง 2.6% ต่ำกว่าคาด
17 ก.พ. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:49 น. อยู่ที่ 1,648.44 ลดลง 9.85 จุด หรือ 0.59% สูงสุดที่ 1,657.02 จุด ต่ำสุดที่ 1,647.65 จุด มูลค่าการซื้อขาย 1.66 หมื่นล้านบาท
สำหรับการปรับตัวลงนั้นคาดมาจากแรงเทขายหุ้น “บิ๊กแคป” หลังผิดหวังผลิตภัณฑ์มวลรวมภายในประเทศ หรือ GDP ของไทยไตรมาส 4/65 โตเพียง 1.4% ต่ำกว่าตลาดคาดค่อนข้างมาก รวมถึงในปี 65 เศรษฐกิจไทยขยายตัวได้เพียง 2.6% ต่ำกว่าประมาณการเดิมที่ สศช. ประเมินเอาไว้ก่อนหน้านี้ว่าจะขยายตัวได้ถึง 3.2% หลังได้รับผลประทบจากการส่งออกที่ชะลอตัวอย่างหนักในช่วงไตรมาสที่ 4 ปี 2565
อีกทั้งยังแนวโน้มเศรษฐกิจไทยในปี 2566 สศช.ได้ปรับประมาณการเติบโตลง จากเป้าหมายเดิมคาดว่าจะขยายตัว 3 – 4% เหลือแค่ขยายตัวได้ 2.7 – 3.7% หรือค่ากลางคือ 3.2%